google/wiki40b huggingface dataset:
New Age (bok)

New Age er en bok i Bokklubbens serie Verdens Hellige Skrifter, redigert av Tonje M. Mehren og Jeanette Sky og utgitt i 2007. Boken inneholder tekster som «reflekterer det sammensatte og mangfoldige ved New age, som ikke har kanoniserte hellige tekster slik som de store verdensreligionene […] tekster som tematisk spenner over forestillinger og tema som UFO, sjamanisme, heksebevegelse, spiritisme, teosofi, krystaller, chakraer, selvutvikling og psykologiske teorier.»

Innhold

Antologien har tekster av Emanuel Swedenborg, Franz Anton Mesmer, Eliphas Lévi, Allan Kardec, Mary Baker Eddy, Helena Blavatsky, Rudolf Steiner, C.W. Leadbeater, Alice Bailey, Carl Gustav Jung, G.I. Gurdjieff, George Adamski, Aldous Huxley, Pierre Teilhard de Chardin, Abraham Maslow, Roberto Assagioli, Edgar Cayce, Jane Roberts, Carlos Castaneda, Fritjof Capra, Helen Schucman, David Spangler, Liz Greene, Leonard Orr & Sondra Ray, George Trevelyan, Shakti Gawain, James Lovelock, Starhawk, Marilyn Ferguson, Shirley MacLaine, Katrina Raphaell, Paulo Coelho, James Redfield, Deepak Chopra og Neale Donald Walsch.
Børstekjevedøgnfluer

Utseende

Disse døgnfluene kjennes lettest på at både nymfene og de voksne har uvanlig brede, flate hoder.
De voksne er mørkbrune til svarte, kroppen glinsende. Hodete er bredt, hos hunnen er pannen omtrent så bred som ett fasettøye, med to store punktøyne (ocelli). Fasettøynene står litt på stilk, mest hos hannen. Antennen har et kort og bredt første ledd, resten er tynn og børsteaktig. Beina er middels lange. Forvingene er avlange, glassklare, med tydelige lengdeårer men nesten usynlige tverr-årer. Bakvingene er middels store og ovale. De har to haletråder. Hos nymfene er hodet bredere enn resten av kroppen, med en bred, avrundet «snute». Fasettøynene er utstående og festet på sidene av hodet nær bakkanten. Beina er temmelig lange og kraftige. Trakégjellene er bladformede med tydelige, mørke trakéer.
Alpine grener under Paralympiske vinterleker 2014 – Utfor kvinner

Utfor kvinner var en øvelse under Paralympiske vinterleker 2014 som ble avholdt i  Rosa Khutor nær Krasnaya Polyana, Russland. Konkurransen fant sted 8. mars 2014.
Aniekpeno Udoh

Viking FK

Aniekpeno Udoh undertegnet en 4-årskontrakt med klubben 1. februar 2016. Spilleren kom fra klubben Akwa United i hjemlandet Nigeria, og overgangsummen ble spekulert i å ligge på rundt én million kroner. Udoh fikk sin debut i seriens 4. runde mot Odds Ballklubb på Viking Stadion 10. april 2016. Spilleren erstattet Karol Mets etter 85 minutter i en kamp Viking ble beseiret med 2 - 0. Udoh pådro seg et benbrudd midtveis i sesongen, og mistet dermed flere måneder av sesongen. Udo fikk totalt 3 kamper i løpet av 2016-sesongen, alle som innbytter. I forkant av 2017-sesongen, ble Udoh leid ut til OBOS-liga klubben Levanger. 3. august 2017 ble det klart at Udoh sammen med lagkamerat Stian Michaelsen ville bli lånt ut til den svenske klubben Ljungskile ut 2017-sesongen.
Kerrera

Geografi

Øya ligger i fjorden Firth of Lorn like vest for Oban.

Natur

Øya er kupert, med gressdominerte heier, stedvis med mye einstape.

Næringsliv

Det drives noe jordbruk med beiting av sauer og høylandsfe. Turisme er en viktig næringsvei, det finnes overnattings- og serveringstilbud og en marina på øya.

Historie

Den skotske kongen Alexander II døde på Kerrera under et hærtog mot norske interesser i 1249. På øya finnes ruinene etter slottet Gylen Castle, bygd i 1582.
Arthur Miller

Bakgrunn

Arthur Miller var av jødisk familie; sønn av Isidore Miller, en forretningsmann som ble ruinert under børskrakket på Wall Street i 1929. De måtte flytte, og slo seg ned i Brooklyn. Han utdannet seg til journalist ved Universitetet i Michigan.

Forfatter og dramatiker

Etter att han i 1944 hadde gjort fiasko med et teaterstykke på et Broadwayteater hadde han tre år senere en stor suksess med All My Sons som fikk teaterkritikernes pris i New York.
Miller inngikk det første av sine tre ekteskap i 1940 med Mary Grace Slattery, og de fikk to barn. Men så traff han skuespillerinnen Marilyn Monroe, og da havarerte dette ekteskapet. Arthur Miller ble gift med Marilyn Monroe den 29. juni 1956 (de ble skilt i 1961). Han har også skrevet manus til film, blant annet Marilyn Monroes siste film, Uten feste. 
Arthur Miller var liberaler og ble også ateist. Han var mot atomvåpen og Vietnamkrigen, og for menneskerettigheter. Allerede i skuespillet Smeltedigelen (The Crucible) sammenliknet han forfølgelsen av kommunistene under den kalde krigen med hekseprosessene i Salem på 1600-tallet.
Miller var hyppig i offentlighetens søkelys, særlig fra slutten av 1940-tallet og fram til begynnelsen av 1960-tallet, en periode hvor han blant annet vitnet for komiteen for uamerikansk virksomhet (1956).  Miller nektet da å oppgi navnene på kommunister han kjente til, og ble derfor den 31. mai 1957 dømt til fengselsstraff, en bot og til inndragelse av pass. Dommen ble imidlertid opphevet i 1958.
Sammen med sin tredje hustru, fotografen Inge Morath, fikk han to barn, deriblant regissøren og manusforfatteren Rebecca Miller.
Fjaler

Elver, fjorder, fjell og vann i Fjaler

Blant de største innsjøene i kommunen er Breidvatnet og Strandavatnet. Storelva renner nordover fra sistnevnte og ut i Dalsfjorden like ved Dale kirke. Kommunens høyeste fjell er Styggeheia (799 moh).

Næringsliv

I Fjaler kommune finner man RCNUWC (Red Cross Nordic United World College) med 200 elever fra 90 land, et av verdens tretten UWC. Ellers finnes NKD (Nordisk Kunstnarsenter Dalsåsen), en institusjon under Nordisk ministerråd som jobber med visuell kultur (samtidskunst, design og arkitektur), Åsnes Skifabrikk, Dale/Jarl Skofabrikk, Enoro og Transplant (drevet av Birgitta Ralston og Alexandre Bau).

Kulturminner

Fjaler kommune er rik på kulturminner. Et eksempel på dette er bygda Tysselandet. Her ligger godset Lillingstonheimen og gravplassen Fredensborg. I Tyssedalen finnes eksempler på klyngetun. Tunet på Larsbakken er også et flott kulturminne. På Jensbua holder stiftelsen Jensbua til.

Tusenårssted

Kommunens tusenårssted er Tusenårsparken i Klokkargarden. Valget ble gjort av kommunestyret med utgangspunkt i de historieske bygningene ved den tidligere klokkargården, det gamle kommunehuset, den gamle skolen og gamle Badet, som ligger i sentrum av Dale.
Tusenårsstedet er ment å være en park og et møtested for alle, en samlingsplass ved ulike arrangementer og et utvidet skoleområde. Med de historiske og verneverdige bygningene som ramme rundt parken har kommunen fått frem satsingen på estetikk, arkitektur, bygningsmiljø og samspill mellom natur- og kulturlandskapskvaliteter. 
Klokkergården eies av Jakob Sande-selskapet.
Bert Stern

Biografi

Bertram Stern ble født 3. oktober 1929 i Brooklyn i New York.
I 1959 regisserte han dokumentarfilmen Jazz on a Summer's Day, som handlet om Newport Jazz Festival i 1958. I 1999 ble filmen utvalgt til bevaring i det amerikanske National Film Registry. 
Stern jobbet som fotograf under innspillingen av Stanley Kubricks Lolita, og tok pressebildene av Sue Lyon. Han har også fotografert kjente personer som Audrey Hepburn, Elizabeth Taylor, Twiggy, Gary Cooper, Madonna, Louis Armstrong, Kylie Minogue og Drew Barrymore, i tillegg til reise- og reklamebilder.
I juni 1962 tok han det som sannsynligvis er hans mest kjente bilder, da han fotograferte Marilyn Monroe på det som skulle bli en av hennes siste profesjonelle fotoserier. Stern tok 2571 bilder av henne over en periode på tre dager. Bildene ble tatt for Vogue, og har etter Monroes død, seks uker senere, blitt kjent som «The Last Sitting». I 1982 publiserte Stern noen av bildene i boken The Last Sitting, før han senere publiserte alle bildene i Marilyn Monroe: The Complete Last Sitting. I 2008 gjenskapte han bildene som ble publisert i Vogue med Lindsay Lohan som modell.
Stern var gift med ballerinaen Allegra Kent. Ekteparet fikk barna Trista Stern Wright, Susannah Stern og Bret Stern sammen.
1. århundre f.Kr.

1. århundre f.Kr. startet den første dagen i 100 f.Kr. og sluttet den siste dagen i 1 f.Kr.

Europa

Alle tidligere selvstendige nasjoner omkring Middelhavet blir underlagt Roma.
Den romerske republikk blir avløst av Det romerske keiserriket.

Det fjerne østen

De tre kongedømmer dannet i Korea
Sesia (glassvinger)

Utseende

Ganske store (vingespenn ca. 25 – 40 mm), kraftige glassvinger, svarte med gule tegninger, gjerne minst like mye gult som svart. De etterligner store veps. Forvingene er glassklare. Hannene har dobbelt kamtannede antenner.

Levevis

Larvene lever inne i stammene på ulike trær, blant andre osp og selje.
Harry Potter og de vises stein (film)

Historien

Harry Potter, en tilsynelatende helt vanlig elleveårig gutt, er egentlig trollmann og overlevende etter Fyrst Voldemorts forsøk på å skaffe seg makt. Harry reddes fra sine forferdelige gompe-slektninger, Dumlingene, og sendes til Galtvort. Her blir han venner med Ronny og Hermine.

Om filmen

Mye av filmen ble innspilt på location ved Alnwick Castle i Northumberland, England. Det gjelder særlig scenene som skulle forestille Hogwarts, men også scener fra Divinity School i Oxford, Duke Humfrey's Library i Oxford og Gloucester Cathedral ble benyttet. I tillegg ble en betydelig del innspilt i Leavesden Film Studios.
Den ble innspilt fra oktober 2000 til april 2001. Produksjonen ble avsluttet i juli 2001.

Publikum

Den ble svært populær hos publikum og endte opp som den mest innbringende filmen for filmåret 2001, både på verdensbasis og i USA (tett fulgt av den første filmen om Ringenes herre). Den innbrakte drøyt $974 millioner på verdensbasis (over 8 mrd. kroner), hvorav $317 millioner i USA, $153 millioner i Japan, $91 millioner i Storbritannia, $68 millioner i Tyskland, $48 millioner i Frankrike og 6,8 millioner i Norge (nærmere 60 millioner kroner). Den ble sett av nesten 850 000 på norske kinoer.
Archaeognatha

Utseende

De ligner sølvkre, men skiller fra disse på fasettøynene som møtes i pannen og at de ikke løper like raskt som sølvkre, derimot kan de hoppe, noe sølvkreene ikke kan. Oppbygningen av kjevene er også forskjellige, sølvkre tilhører de med «doble» kjever (Dicondylia). 
De fleste er grå eller brune på farge og kortere enn 20 mm. Kroppen er bredest foran og smalner jevnt bakover i en spiss. Det er tre ganske kraftige haletråder (cerci), den miderste er lengst. 
På bakkroppen finnes også, langs siden, noen små korte utvekster, kalt styli. De er vingeløse, kroppen er ikke glatt, men kledt med utallige små skjell. Antennene er lange og trådformet, leddene er omtrent like store. To store fasettøyne finnes på hodet, og disse støter sammen eller møtes  foran i pannen.

Levevis

Archaeognatha er mest nattaktive, og blir de forstyrret i dagslys, eller oppdaget, vil de straks forsøke å gjemme seg. De har det ikke like travelt som sølvkre og hopper heller. Blir de forstyrret trekker de bakkroppen raskt til seg (ned) og kan gjøre med det gjøre hopp på omtrent 10 cm.
De lever under bark, i kompost og råtnende plantemateriale, på berg og steiner. De lever av alger, lav og annet plantemateriale. 
Eggene blir lagt i hull de stikker eller borrer med det lange eggleggningsrøret. Omtrent 15 orangefargede egg legges av hver hunn.
Archaeognatha har ametabol utvikling, det vil si at de ikke har «forvandling» (metamorfose), noe puppestadium. Nymfene er like de utvokste (kjønnsmodne) individene (imago), bortsett fra størrelsen og trenger lang tid på utviklingen. Avkommet må gjennom ni hudskift, før det når det voksne stadiet (imago), og dette kan ta 2 til 3 år. Også som kjønnsmodne fortsetter de å skifte huden.
Holy Holy Holy

«Holy Holy Holy» er en engelsk salme. Den ble skrevet av presten Reginald Heber i 1826, mens melodien ble skrevet av J.P. Dykes i 1862. Gustav Jensen oversatte den til norsk i 1915 som «Hellig, hellig, hellig».
Den er oversatt til over 100 språk.
Joel David Moore

Oppvekst

Moore er født og oppvokst i Portland i Oregon. Han studerte ved Southern Oregon University i Ashland i Oregon, hvor han ble uteksaminert med graden Bachelor of Fine Arts, og han opptrådte to ganger ved Oregon Shakespeare Festival. I 2000 flyttet han til Los Angeles, der han ble gjenforent med agenten sin fra Portland, Rachelle Ryan, som i dag er manager i Los Angeles.

Skuespillerkarriere

Moore begynte karrieren sin ved å spille i en rekke reklamefilmer som ble sendt nasjonalt i USA, blant annet for eBay, Best Buy og McDonald's. Han hadde også roller i filmer som ble sendt internasjonalt for bl.a. Siemens' mobiltelefoner og XELIBRI.
Moore har deltatt i en rekke TV-serier, blant annet CSI, Seks fot under, Angel, House M.D. og Bones. Hans første store rolle i en spillefilm var som Owen i Kanonball. I 2008 hadde han en hovedrolle i komedien The Hottie and the Nottie sammen med Paris Hilton, og i 2009 spilte han forskere Norm Spellman i Avatar regissert av James Cameron.
Royal Infirmary of Edinburgh

Royal Infirmary of Edinburgh, i dagligtale kjent som Edinburgh Royal Infirmary eller ERI, er et hospital i Edinburgh i Skottland. Det ble etablert i 1729 og er det eldste frivillige hospital i Skottland. De nye bygninger fra 1879 ble hevdet å være den største frivillige hospital i Storbritannia, og senere i det britiske imperium.
Det er undervisningssted for klinisk medisin og universitetshospital for University of Edinburgh Medical School. Hospitalet drives av NHS Lothian.
The Lost Album Plus

The Lost Album Plus er et samleplate med Robert Gordon, utgitt i 1998.
Ceres Park & Arena

Historie

Det opprinnelige Århus Idrætspark ble tegnet og oppført i årene 1916–18. Idrettsparken ble innviet den 5. juni 1920 med deltagelse av kong Christian X og dronning Alexandrine.
Den ene av hallene brant ned under andre verdenskrig, og ble først gjenoppført i 1947 som den nye stadionhal. I 1993 ble det igjen foretatt en større renovering av anlegget med blant annet idrettshotel og kontorer.
To år på rad hadde FC Barcelona treningsleir i Århus, og arenaen ble brukt under deres treningskamper. Flere landskamper er blitt lagt til arenaen, blant annet kampene mot Liechtenstein og Spania foran EM 2008. Disse kampene ble lagt til Århus fordi Parken hadde fått karantene etter at en dansk supporter stormet banen i en kamp mot Sverige.
Niamey

Historie

Byen Niamey oppstod ved århundreskiftet mellom 1800- og 1900-tallet, skjønt det tidligere hadde vært landsbybosetting der med økende folketall, landsbyene Foulani Koira, Gaweye, Kalley, Maourey og Zongo. Regionens opprinnelige innbyggere var songhai, som blandet seg med kallé, en undergruppe av zarma, på 1700-tallet. Europeiske oppdagelsesreisende og erobrere kom relativt sent til området, som ikke lå ved noen viktig handelsrute, og ikke gjorde større inntrykk på afrikaforskere som Heinrich Barth og Charles Monteil, som reiste i andre deler langs Niger.
Niamey som topografisk betegnelse dullet opp for første gang i 1898 i Hourst-ekspedisjonen, som studerte hydrografi under ledelse av den franske offiser Émile Auguste Léon Hourst. Om navnets herkomst og betydning består flere legender. En av den handler om en gammel kvinne hentet vann ved et bestemt sted ved elvebredden, og har oppstod første bosetning - Niamey skulle dermed komme fra Nya-me, mødrenes vannsted. En annen legende fører tilbake til et overhode av kallé-klanen, som skal ha sagt til sin slave: «Oua niammané» (Ta dette land).
Niamey men var ikke viktig før franskmennene etablerte en koloniutpost der i 1890-årene. Denne vokste seg fort til et større senter og i 1926 ble Niamey hovedstad i den franske kolonien Niger. Befolkningen økte gradvis fra rundt 3000 i 1930 til 30 000 i 1960. I perioden mellom 1970 til 1988 blomstret økonomien i Niger, drevet av inntektene fra uraniumsgruvene ved Arlit. I denne perioden økte befolkningen i Niamey fra 108 000 til 398 365. Samtidig ble byen utvidet og inkorporerte flere mindre landsbyer i området.

Geografi

Niamey dekker et område på over 250 km². Storbyområdet ligger på to platåer som er delt av Niger-elva.
Klimaet er varmt steppeklima med forventet nedbør på mellom 500mm og 750mm i året. Høyeste middeltemperatur er på mer enn 38 grader i fire av årets måneder og i ingen måneder faller høyeste middeltemperatur under 32 grader.
Koaksialkabel

Impedans / terminering

Dimensjonen på leder, isolasjon og skjerm bestemmer impedansen på kabelen som oppgis i ohm. For radioer og i datanettverk er det vanlig med 50 eller 60 ohm kabel. For TV-anlegg er 75 ohm impedans vanlig. I begge ender av kabelen bør det være en radio, TV, antenne eller forsterkerboks som har samme impedans som kabelen. Man sier at kabelen bør "avsluttes" eller termineres riktig. Dersom det er feil impedans ett eller flere steder dannes det refleksjoner der, som fører til såkalte stående bølger i kabelen og det blir større tap i overføringen. I et antenneanlegg eller et datanettverk vil en tilfeldig lengde med koaksialkabel uten tilkobling av en impedans, eller motstand i enden, kunne virke som en kortslutning. Dette er avhengig av bølgeforhold langs kabelen. I slike ender kan det settes en motstand med samme verdi som kabelens impedans som en såkalt terminering.

Demping / tap per meter

Kvaliteten på kabelen angis i forhold til tap av signalstyrke i dB, desibel, per meter lengde av kabelen. Ved korte koaksialkabler blir tapene små, så det er av mindre betydning hvilken kvalitet en velger, men når kabelen er lang kan tapet bli stort om kvaliteten er dårlig. Det er vanlig at leverandørene oppgir tapet i desibel per 100 meter.
Det er kjent at når effekten øker, presses strømmen i senterleder ut mot sin overflate. Dette fordi det magnetiske feltet som strømmen produserer blir stort. Dette øker den effektive motstanden i lederen og begrenser overføringen.
Nenjiang (Heihe)

Nenjiang (kinesisk: 嫩江县; pinyin: Nènjiāng Xiàn) er et fylke i provinsen Heilongjiang i Folkerepublikken Kina. Det ligger i byprefekturet Heihe.
I 1999 var folketallet på 493 229 innbyggere.
Storuman kommune

Administrativ historie

I 1780 ble Tärna forsamling utskilt fra Lycksele forsamling som et kapellag. I 1822 ble deretter Stensele forsamling utskilt fra Lycksele forsamling som et eget sogn. 
Ved den svenske kommunereformen i 1862 ble Tärna og Stensele slått sammen og omdannet til landkommunen Stensele. Tärna ble deretter i 1903 utskilt som en selvstendig landkommune, mens Stensele opprettet et municipalsamhälle i Storuman i 1936 og et annet i Stensele i 1937, som ble oppløst i henholdsvis 1963 og 1964. 
Ved den svenske kommunereformen i 1971 ble de to landkommunene Stensele og Tärna gjenforent med det nye navnet Storuman kommune.

Kommunevåpenet

I 1951 fikk landkommunen Stensele et eget kommunevåpen, men ikke Tärna. Etter gjenforeningen i 1971 valgte man et nytt kommunevåpen, som ble registrert av Patent- och registreringsverket i 1985. Ifølge blasoneringen symboliserer dets øverste del siluetten av Ryfjället, sett fra nordvest, mens dets nederste del representerer skogene i kommunen.

Samisk språk

Samisk har status som offisielt minoritetsspråk i kommunen og Storuman kommune inngår i forvaltningsområdet for samisk språk i Sverige.

Geografi

Umeälven renner gjennom kommunen. Lengst vest i kommunen er det høyfjellsområder, høyeste fjell er Norra Sytertoppen (1768 moh). I nordøst ligger Artfjället med omfattende underjordiske grottesystemer. 
E12 og E45 går gjennom kommunen. Turistveien Blå vegen går også gjennom Storuman. 
Storuman er knytta til det svenske jernbanenettet gjennom Inlandsbanan og tverrforbindelsen mellom Storuman og Hellnäs på Stambanan genom övre Norrland. Storuman var fram til 2010 den eneste kommunen i Sverige som hadde to flyplasser med ruteflygninger innenfor kommunegrensene. Det er imidlertid ingen ruteflygninger lenger til Storuman flyplass, men fra Hemavan Tärnaby flyplass er det daglig forbindelse til Stockholm.

Skisport

Nordvest i Storuman kommune ligger vintersportsstedet Tärnaby, som har fostra opp alpinstjerner på løpende bånd. Jens Byggmark, Ingemar Stenmark, Bengt-Erik Grahn, Anja Pärson og Stig Strand kommer alle herfra.
Jake Miller

Historie

Da han var ung lærte Jake Miller seg å spille på trommer, piano og gitar på egen hånd. Mens han gikk på videregående, la han ut en rekke videoer på YouTube, og fikk på den måten musikkindustriens oppmerksomhet
. Han spilte sitt første show live i mars 2011, da han varmet opp for rapperen Snoop Dogg i Pompano Beach i Florida
.
I mai 2011 vant Jake Miller Samsungs og T-Mobiles «Kick It With The Band» talentkonkurranse i USA
. Han skulle bruke premiepengene på å spille inn en video med Keenan Cahill, også kjent fra Youtube.
Jake Miller ga ut sitt første album, Spotlight, den 29. juli 2012
.
Svalsta

Svalsta er et tettsted i Nyköping kommune i Södermanlands län i Södermanland i Sverige. I 2010 hadde tettstedet 1 078 innbyggere. Like nordvest for Svalsta ligger tettstedet Enstaberga.
Tandberg Audio

Historie

Selskapet ble opprettet ved at stereoproduksjonen ble utskilt fra Tandberg 18. desember 1984. Hovedkontor lå på Kjeller (TR3). Tandberg Audio gikk konkurs i 1988, og ble videreført gjennom Tandberg Audio Products.
Tveitevannet

Tveitevannet er et vann mellom Løvstakken og Ulriken i Årstad bydel i Bergen i Hordaland.

Vannforurensning

Tveitevannet er det området med høyest forurensning av polyklorerte bifenyler (PCB) i ferskvann i Norge. Problematikken er godt kjent og ble påvist av Norsk institutt for vannforskning (NIVA) i perioden 1993 til 1997 som ledd av den første omfattende kartleggingen av tjærestoffer, PCB og flere andre miljøgifter i bunnsedimenter i 69 innsjøer i Sør- og Midt-Norge.
Norgescup på rulleski 2015

Norgescupen på rulleski 2015 (Sommer Grand Prix) bestod av 7 rulleskirenn, hvorav de 5 beste for hver utøver telte i sammendraget.
Haplodrassus minor

Utseende

Haplodrassus minor er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet. 
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.

Levevis

Haplodrassus minor er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Ibrahim Didi

Dr. Ibrahim Didi er en maldivisk politiker. Han har vært fiskeri- og jordbruksminister siden 11. november 2008.
Han og resten av den maldiviske regjeringen fikk mye omtale i pressen i oktober 2009, da de avholdt et regjeringsmøte under vann, der de undertegnet et dokument der de ber om globale kutt i utslippene av klimagasser. Deler av Maldivene ligger under vann, og dersom havet stiger mer, vil Maldivene miste mer land.